Diari Oficial de la Generalitat Valenciana


Sumari del DOGV 3343, del 02-10-1998 (1998/8214)

DECRET 150/1998, de 22 de setembre, del Govern Valencià, pel qual s'estableixen ajudes a les empreses industrials dels municipis d'Altura i Segorbe, afectades per les tempestes d'agost de 1998.
-------------------------------------------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1998/09/22/150/dof/vci/html**

### Dades del document

Número de DOGV
:   3343

Data del DOGV
:   02-10-1998

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1998/8214


Data del document
:   22-09-1998

Organisme emissor
:   Conselleria d'Ocupació, Indústria i Comerç

Tipus de document
:   Decret

Anàlisi jurídica

DECRET 150/1998, de 22 de setembre, del Govern Valencià, pel qual s'estableixen ajudes a les empreses industrials dels municipis d'Altura i Segorbe, afectades per les tempestes d'agost de 1998. [1998/X8214]
  
Com a conseqüència de les fortes tempestes produïdes en determinades zones de la Comunitat Valenciana, amb especial intensitat als municipis d'Altura i Segorbe, s'han causat grans danys que han deteriorat de manera considerable la situació econòmica i financera de moltes de les empreses industrials, ja siga per la destrucció parcial de les seues instal·lacions, com pels perjudicis econòmics ocasionats per la paralització de les activitats.
  
Es tracta, així doncs, d'ajudar les empreses perquè puguen iniciar la recuperació dels seus negocis amb la reposició dels actius sinistrats mitjançant suport financer en condicions favorables.
  
En virtut d'això, a proposta del conseller d'Ocupació, Indústria i Comerç i amb la deliberació prèvia del Govern Valencià, en la reunió del dia 22 de setembre de 1998,
  
DECRETE
  
Article 1
  
La Conselleria d'Ocupació, Indústria i Comerç concedirà subvencions a les empreses industrials que hagueren resultat afectades per les tempestes d'agost de 1998 als municipis d'Altura i Segorbe.
  
Article 2
  
Les ajudes es materialitzaran mitjançant el suport a les operacions de crèdit que les empreses concerten amb entitats financeres, a fi de finançar l'adquisició, reposició o reparació d'actius ?immobilitzat material i existències- que hagen sigut danyats.
  
L'import màxim del finançament que es bonificarà per empresa no podrà superar allò que ha reconegut com a danys l'organisme competent.
  
Article 3
  
Les ajudes als préstecs revestiran la forma de bonificació de fins a 4 punts del tipus d'interés. En cap cas, el tipus d'interés resultant pot quedar per davall del IPC i, per tant, l'interés real dels préstecs no podrà ser negatiu.
  
Amb independència del termini i la carència dels préstecs, la bonificació màxima que s'aplicarà serà la corresponent a cinc anys i a una carència d'un any.
  
Article 4
  
L'import total subvencionable dels préstecs no podrà superar la quantitat de 510.010.095 de pessetes i l'import màxim de la subvenció no podrà superar la quantitat de 74.126.038 pessetes.
  
Article 5
  
Per ordre de la Conselleria d'Ocupació, Indústria i Comerç es desenvoluparà el present decret, en el qual es determinaran la forma i el termini de presentació de sol·licituds i la resta de requisits dels sol·licitants, i també la línia pressupostària corresponent per a la concessió de les ajudes.
  
Article 6
  
Els compromisos continguts en aquest decret els assumirà la Conselleria d'Ocupació, Indústria i Comerç amb subjecció als mitjans pressupostaris de què dispose i sense perjudici de les modificacions que es consideren oportunes.
  
DISPOSICIÓ FINAL
  
Aquest decret vigirà des de l'endemà de la publicació en el Diari Oficial de la Generalitat Valenciana
  
València, 22 de setembre de 1998
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller d'Ocupació, Indústria i Comerç,


Còpia Permalink ELI